প্রফেসর ড.মুহম্মদ সিরাজুল ইসলাম মার্কিন যুক্তরাষ্ট্রের হার্ভার্ড বিশ্ববিদ্যালয় (ভিজিটিং প্রফেসর), সেন্ট্রাল কলকাতা কলেজ (বর্তমান মাওলানা আজাদ কলেজ), কলকাতা বিশ্ববিদ্যালয় এবং ঢাকা বিশ্ববিদ্যালয়ে দীর্ঘদিন অধ্যাপনা করেন। তিনি ১৯৮০ সালে জার্মান একাডেমিক এক্সচেঞ্জ সার্র্ভিস কর্তৃক, স্পন্সর পেয়ে বোন ইউনিভার্সিটি, জার্মাানি এর ভিজিটিং প্রফেসর নিযুক্ত হন এবং ১৯৮০-৮৪ সাল পর্যন্ত ম্যাসাচুসেটস ইনস্টিটিউট অব টেকনোলজি (মিট) এ আখাগান প্রোগ্রাম অন আর্কিটেকচারের আওতায় আখাগান ভিজিটিং প্রফেসর হিসেবে গুরুত্বপূর্ণ দায়িত্ব পালন করেন। প্রফেসর সিরাজুল ইসলাম ১৯৫৩-৫৪ সাল পর্যন্ত বাংলাদেশ সরকারের এডুকেশনাল ডিরেক্টর এ প্ল্যানিং এ্যাডভাইজার হিসেবে দায়িত্ব পালন করেন। তিনি ১৯৫৫-৫৮ সালে প্রথমবার এবং ১৯৭৭-৭৯ সালে দ্বিতীয়বার ঢাকা বিশ্ববিদ্যালয়ের ‘ইসলামের ইতিহাস ও সংস্কৃতি’ বিভাগের চেয়ারম্যান হিসেবে দায়িত্ব পালন করেন। ১৯৭৩-৭৫ সাল পর্যন্ত তিনি নিউদিল্লীস্থ বাংলাদেশ হাই কমিশনে শিক্ষা ও সংস্কৃতি বিষয়ক কাউন্সিলর এবং ১৯৭৫-৭৭ সাল পর্যন্ত বাংলাদেশ শিল্পকলা একাডেমীর মহাপরিচালক (ডাইরেক্টর জেনারেল) হিসেবে সাফল্যের সাথে দায়িত্ব পালন করেন প্রখ্যাত বুদ্ধিজীবি ও সাংস্কৃতিক ব্যক্তিত্ব- প্রফেসর ড.মুহম্মদ সিরাজুল ইসলাম ।